b'\n_START_ARTICLE_\nAnastasi de P\xc3\xa8rsia\n_START_SECTION_\nBiografia\n_START_PARAGRAPH_\nAnastasi nasqu\xc3\xa9 a P\xc3\xa8rsia amb el nom de Magundat; era fill de Han, que l\'havia instru\xc3\xaft en les arts m\xc3\xa0giques i era oficial de l\'ex\xc3\xa8rcit persa. En 614, el rei persa Cosroes II va conquerir Jerusalem i en prengu\xc3\xa9 com a bot\xc3\xad la Vera Creu, que va dur a P\xc3\xa8rsia. Anastasi, encuriosit, an\xc3\xa0 a veure-le i volgu\xc3\xa9 con\xc3\xa8ixer els fonaments de la religi\xc3\xb3 cristiana; fascinat, va convertir-se i va voler batejar-se._NEWLINE_Per fer-ho, an\xc3\xa0 a Jerusalem i fou batejat, prenent el nom d\'Anastasi ("resorgit", "ressuscitat"). Va viure set anys en un monestir i marx\xc3\xa0 fins a Cesarea de Palestina. Els perses conqueridors el van empresonar per cristi\xc3\xa0 i el portaren a Sergi\xc3\xb2polis, l\'actual Resafa, a S\xc3\xadria), on fou decapitat.'